AlexejDobrolubov/national_council_slovak_2010 huggingface dataset:
83. schôdza NR SR - 2.deň - A. dopoludnia
Dátum: 2023-02-02
Poslanec: Marcinková, Vladimíra (SaS)
Druh vystúpenia: Vystúpenie v rozprave

50. Ďakujem pekne, pán predsedajúci. Milí kolegovia, predkladám novelu, ktorá má za cieľ maloletým pacientom garantovať právo mať počas poskytovania zdravotnej starostlivosti pri sebe blízku osobu. Samozrejme, predovšetkým sa tým myslí rodič. Napriek tomu, že toto právo deťom vyplýva z medzinárodných zmlúv a záväzkov, kde je Slovenská republika signatárom, stále na Slovensku prevláda značná nerovnosť a heterogenita v uplatňovaní tohto práva naprieč zdravotníckymi inštitúciami. Túto novelu som už raz v minulosti predložila. No žiaľ, v rámci nejakých politických diskusií som často dostala odpoveď, že ako keby po tejto zmene nebol dopyt, že to nie je téma dňa. Čo mňa osobne mrzelo, pretože ja odkedy som túto tému otvorila, naozaj na dennej báze dostávam aj negatívne, najmä negatívne zážitky, s ktorými sa rodičia delia, kedy boli oddelení od dieťaťa, čo to spôsobilo vlastne na psychickom zdraví a správaní toho dieťaťa po odlúčení, ale takisto to sú posttraumatické stavy, ktoré to spôsobilo u rodičov. Dokonca sa na mňa obrátili dospelí ľudia, tínedžeri, ktorí si prešli takýmto odlúčením počas hospitalizácie od rodiča a dodnes z toho majú traumu. Čiže zbieram tieto zážitky, sú veľmi ťažké a práve preto si hovorím, že to nechcem nechať tak, a aj kolegom, vám, som chcela dokázať, že táto téma naozaj patrí na stôl, treba o nej hovoriť, a preto som vyvolala o nej verejnú diskusiu petíciou na podporu tejto novely, kde sa v priebehu šiestich dní podpísalo pod ňu takmer 55-tisíc ľudí. Spustila som ju minulý piatok a dnes tam bolo takmer 55-tisíc podpisov. Takže naozaj toto je dôkazom toho, že táto téma mnohých najmä rodičov trápi. Priestor hlbšie do problematiky využijem v rozprave, do ktorej sa hlásim ako prvá, aby ste na mňa mohli reagovať.
83. schôdza NR SR - 2.deň - A. dopoludnia
Dátum: 2023-02-02
Poslanec: Marcinková, Vladimíra (SaS)
Druh vystúpenia: Vystúpenie v rozprave

48. Ďakujem pekne. Ja by som chcela len zareagovať na faktickú poznámku pani Vaňovej. Áno, komunikovala som s viacerými zamestnávateľmi, ktorí vlastne prišli aj s tou inšpiráciou, aby sme sa pokúsili o nejakú zmenu, lebo vnímali takú krivdu, že ak ide o závody, ktoré majú trebárs v Poľsku, Česku, Rakúsku, v okolitých štátoch, tak dokážu túto službu svojim zamestnancom sprostredkovať. U nás, keď to poviem veľmi vulgárne, povedia, že sa im to neoplatí, lebo štát na tento výdavok nemyslí. Takže, takže áno, chceli zrovnať tie podmienky najmä veľkí zamestnávatelia, ktorí si môžu dovoliť takéto zariadenia v rámci nášho regiónu, lebo, ako hovorím, všade je to takto upravené, u nás nie.
83. schôdza NR SR - 2.deň - A. dopoludnia
Dátum: 2023-02-02
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

36. Ďakujem. Začnem s reakciou na pána Blcháča. Toto je dobrá otázka. Tieto škôlky fungujú v podstate ako súkromné škôlky, čiže nemajú žiadny nárok ako keby žiadať od obce alebo mesta nejaký príspevok. Čiže nie, tam skôr vidím výhodu pre mesto a obec, keď odľahčia vlastne tú kapacitu detí, tak berú na seba povinnosť aj hradiť a vlastne riešiť prevádzkové náklady za takúto podnikovú škôlku, čiže tam to je podľa mňa len benefitom pre danú komunitu a pre danú samosprávu. Veľmi pekne sa chcem poďakovať všetkým, ktorí vyjadrili podporu tomuto návrhu, a toľko z mojej strany. Ďakujem.
90. schôdza NR SR - 14.deň - B. popoludní
Dátum: 2023-05-24
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

63. Ďakujem ti, pán kolega Vetrák, za tvoju faktickú poznámku. My dvaja sme sa asi najviac na tomto návrhu zákona namakali, mali sme množstvo rokovaní, áno, s pánom, s pánom Rybníčkom sa veľmi dobre rokovalo, musím uznať, mali nejaké pripomienky, ktoré sme boli schopní... a aj sme ich zapracovali do tohto návrhu zákona a zhodli sme sa na tejto finálnej verzii. Bolo tých návrhov niekoľko, veď sme, prvotné návrhy sme pripravovali ešte s kolegami zo SME RODINA, zo SaS-ky, zo ZA ĽUDÍ, bol to veľký tím ľudí, ktorí sme vlastne ten prvotný návrh pripravovali, nakoniec sme ho predložili sami na dnešnú schôdzu a ja si myslím, že máme tam dohodnuté tieto body s Úniou miest, naozaj oni s týmto nemali problém a pomohli nám ešte dopracovať niektoré, niektoré podnety, ktoré, ktoré tam sú. Ďakujem pekne.
90. schôdza NR SR - 14.deň - B. popoludní
Dátum: 2023-05-24
Poslanec: Majorová Garstková, Jana (OĽANO)
Druh vystúpenia: Vystúpenie

55. Ďakujem veľmi pekne za slovo. Vážené kolegyne, vážení kolegovia, s kolegami predkladám novelu zákona Národnej rady č. 369/1990 Zb. o obecnom zriadení. Návrh zákona reaguje napríklad na zákon Národnej rady č. 369/1990 Zb. o obecnom zriadení v podmienkach územnej samosprávy a na základe skúseností a požiadaviek z aplikačnej praxe odstraňuje aj niektoré z nedostatkov a nejasností umožňujúcich rozdielne vynakladanie zákonných ustanovení, precizuje ustanovenia týkajúce sa výkonu samosprávy obcami, rozširuje viaceré kompetencie obecného zastupiteľstva a nezlučiteľnosť funkcie s inými funkciami, ako aj posilňuje transparentnosť a prístup verejnosti k informáciám a možnosť participácie na činnosti samosprávy. V oblasti kompetencie obecného zastupiteľstva a poslancov návrh zákona rozširuje okruh osôb, ktoré je poslanec oprávnený interpelovať, čím sa rozširuje okruh osôb, od ktorých poslanec alebo zastupiteľstvo môže požadovať informácie a vysvetlenie. Návrh zákona aj s cieľom zvyšovania transparentnosti, informovanosti občanov a účasti verejnosti na rozhodovaní samospráv upravuje povinnosti obcí v oblasti zverejňovania, rozširuje práva obyvateľov obce o právo účasti na zasadnutí výborov, ako samosprávnych výkonných, kontrolných, iniciatívnych a poradných orgánov a o právo byť informovaný o činnosti orgánov samosprávy obce o nakladaní s majetkom, o hospodárení obce a všetkých dôležitých skutočnostiach týkajúcich sa samosprávy obce a právnických osôb zriadených alebo založených obcou, alebo právnických osôb, v ktorých má obec majetkový podiel. Návrh zákona môže mať negatívny vplyv na rozpočet verejnej správy, nemá žiadne vplyvy na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti, vplyvy na manželstvo, rodičovstvo a rodinu a pozitívne vplyvy na služby verejnej správy pre občana. Návrh zákona je v súlade s Ústavou Slovenskej republiky, ústavnými zákonmi, ostatnými všeobecne záväznými právnymi predpismi Slovenskej republiky, s medzinárodnými zmluvami aj medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem, skončila som, a hlásim sa ako prvá do rozpravy. Ďakujem.
90. schôdza NR SR - 14.deň - A. dopoludnia
Dátum: 2023-05-24
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

84. Ďakujem za slovo. Súčasné znenie zákona o obecnom zriadení oslabuje postavenie poslancov v otázkach schvaľovania uznesení, ktorých výkon bol starostom či primátorom pozastavený, inak povedané, ktoré starosta vetoval. Primátori a starostovia nemajú žiadne povinnosti vysvetliť, prečo dané uznesenie vetovali. Jednoducho im stačí povedať, že pozastavuje výkon uznesenia alebo sa domnievajú, že je pre obec nevýhodné alebo že uznesenie odporuje zákonu, nemusia dokonca ani napísať, akému zákonu dané uznesenie odporuje a ani prečo nie je toto uznesenie nevýhodné pre obec. Vedela by som menovať množstvo uznesení, ktoré boli vetované, napríklad čo sa týkalo opozície. Plne sa stotožňujem s návrhom, aby každý, kto si uplatní svoje sistačné právo, sa musel obrátiť na prokuratúru, rovnako podporujem aj ustanovenie o prelomení veta, kde po novom stačí také kvórum, aké bolo prijaté a aké bolo potrebné na prijatie daného uznesenia, tak ako to máme aj my tu v Národnej rade. Dôjde tak k vyrovnaniu kompetencií medzi županmi, primátormi či starostami a poslancami. Aj preto by som vás chcela veľmi pekne poprosiť o podporu tohto návrhu zákona. Ďakujem.
90. schôdza NR SR - 14.deň - A. dopoludnia
Dátum: 2023-05-24
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

50. Pán kolega Vetrák, ja sa ti chcem poďakovať za predloženie tohto návrhu zákona. Po vypuknutí epidémie alebo pandémie vyšla Národná rada Slovenskej republiky v ústrety samosprávam a prijala legislatívnu zmenu, ktorou sa upravila aj možnosť voľby hlavného kontrolóra. V dôsledku nedokonalosti prijatej legislatívy zmeny došlo k legislatívnej zmene, došlo k situácii, že v niektorých samosprávach aj napriek spôsobilosti poslancov doteraz si nezvolili nového kontrolóra, lebo, ako si povedal, si vykladali tento návrh, ktorý tu bol, podľa seba, aj keď starému kontrolórovi už uplynulo funkčné obdobie, napríklad môžem uviesť takéto mesto - Kežmarok, kde súčasnému kontrolórovi uplynulo funkčné obdobie už zhruba pred rokom. Návrh zákona túto v podstate kvázi takú anomáliu odstraňuje a posilňuje aj v ďalších častiach nejaké tie, tie práva alebo možnosti pre občanov a svoju, svojím hlasom tento zákon určite podporím. Ďakujem pekne za slovo.
90. schôdza NR SR - 13.deň - B. popoludní
Dátum: 2023-05-23
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

212. Milí kolegovia, chcem sa vám poďakovať veľmi pekne za vaše faktické poznámky. Ja som Kežmarčanka, ale vždy, keď sa ma niekto pýta, odkiaľ som, tak poviem, že som Podtatranka. Naše hory milujem. Vidím celú panorámu z okna. Máme to šťastie oproti možno mnohým z vás. Verím, že tento návrh zákona bude podporený. Vysoké Tatry sú naozaj symbolom Slovenska a zaslúžia si špeciálnu starostlivosť. Nielen hory ale hlavne, nielen hory ako samotné Vysoké Tatry, ale aj to podhorie, mesto Vysoké Tatry, pretože podľa môjho názoru je v mnohých oblastiach zanedbané. Roky sa možno neinvestovalo do niektorých vecí, ktoré možno týmto zákonom sa nám podarí nejakým spôsobom zrekonštruovať, obnoviť a pomoc rozvoju samotnému mestu. Pretože tí turisti, keď skončia svoju turistiku, tak večer sa idú prejsť aj po samotných tých tatranských osadách. A myslím si, že je potrebná väčšia investícia práve do mesta Vysoké Tatry. Ako tu už Peťo Vons povedal, Tatry sú špecifické napríklad tým, že v zime potrebujú špeciálny posypový materiál tzv. inertný, ktorý je dosť finančne náročný. Čiže je to mesto, ktoré, ktoré možno má vyššie výdavky v iných oblastiach, ako, ako ostatné mestá na Slovensku. Keď už mám slovo možno dnes prešiel aj zákon o Horskej službe, kde sme zvýšili vek povinnosť nosiť prilbu do 18 rokov. Čiže sú to veci, ktoré fakt pre mňa dôležité a ja budem veľmi rada, ak tieto zákony podhorské, horské vy nám taktiež pomôžete podporiť, aby, aby boli úspešné, aby sa realizovali. Ďakujem pekne za slovo.
90. schôdza NR SR - 13.deň - B. popoludní
Dátum: 2023-05-23
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

150. Ďakujem za slovo. Počet hospitalizácií kvôli srdcovocievnym ochoreniam je na Slovensku dvakrát vyšší, než je priemer Európskej únie. Tieto ochorenia sú príčinou takmer polovice všetkých úmrtí na Slovensku. Mnoho z nich môžeme zaradiť medzi predčasné. Často postihnú aj mladých ľudí, teda sú aj odvrátiteľné. Úmrtnosť v nemocniciach práve kvôli srdcovému zlyhaniu je dvakrát vyššia, ako pri cievnej mozgovej príhode. Čísla a štatistiky sú alarmujúce a dvíhajú nám varovný prst. Už dlhšie vnímam to, že vo svete sa umiestňujú automatické externé defibrilátory tam, kde sa nachádza väčšie množstvo ľudí a som rada, že podobná iniciatíva prišla aj tu. Niekto by si mohol pomyslieť, že laik by týmto defibrilátorom skôr uškodil, ale opak je pravdou. Nielenže jeho obsluha je aj v stresových situáciách jednoduchá, ale navyše prístroj aj sám zmeria postihnutej osobe EKG a vyhodnotí, či a aký silný výboj najviac pomôže. Ľudia síce môžu robiť preventívne kroky k tomu, aby tieto ochorenia obchádzali, ale niekedy si človek, žiaľ, nevyberie. Zdravotníctvo a zdravie našich občanov je jednou z priorít, a preto verím, že za tento návrh zahlasuje čo najviac poslancov. Ďakujem pekne za slovo.
90. schôdza NR SR - 12.deň - A. dopoludnia
Dátum: 2023-05-19
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

167. Pitím energetických nápojov sa snažíme len podviesť svoje telo, ide o falošnú hru so zdravím, ktorá sa nám môže veľmi ľahko vypomstiť, neplatí to len o dospelých, ale u mladých ľudí, ale aj u detí. Sama som niekedy, sa priznám, dala som si energeťák a krídla som nedostala, skôr som sa divila, čo sa s mojím telom dialo. Myslím si, že mnohí sme sa stretli aj vidíme, ako si deti v obchodoch nakupujú tieto nápoje, sú lacné, sú dostupné. Láka tie deti chuť, obal, je tam kopec cukru. Mnohé dokonca aj známe osobnosti propagujú tieto energetické nápoje a deti ich pijú ako náhradu čistej či minerálnej vody a neuvedomujú si absolútne riziká týchto nápojov, nehovoriac o tom, že mnoho ani rodičov si tieto, tieto veci neuvedomuje. Energeťáky majú nielen riziká pre dospelých, ale aj najmä pre deti a dokonca niektorí vedci uvádzajú, že by mali sa označovať ako voľnopredajné lieky v lekárňach aj s uvedením rizík a vedľajších účinkov. Sťažujeme sa, že naše deti nie sú zdravé, že u mnohých vidíme nadváhu či obezitu a chceme tretiu hodinu telesnej výchovy, ale stále môžeme urobiť viac aj napríklad týmto návrhom zákona, keď obmedzíme predaj týchto nápojov, môžme prispieť k lepšiemu vývinu našich detí. Ďakujem.
90. schôdza NR SR - 12.deň - A. dopoludnia
Dátum: 2023-05-19
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

117. Ja nadviažem na pána kolegu Ondreja Dostála, máme dosť podobné otázky, čiže, čiže budem sa zároveň pýtať aj pána, pána predkladateľa. Aktuálny stav je taký, že dnes povinná osoba zverejňuje aj zmluvu, resp. objednávku na vypracovanie analýzy. Táto informácia je dostupná širokej verejnosti, ktorá si následne môže v zmysle infozákona príslušnú analýzu vyžiadať. V prípade prijatia návrhu zákona je možno dôležité rozšíriť rozsah analýz, ktoré sa nezverejňujú, o analýzy v oblasti kybernetickej bezpečnosti, napríklad analýza rizík, analýza bezpečnostných incidentov a podobne. Ak má vzniknúť centrálny register analýz, je dôležité, aby v ňom boli všetky analýzy, teda aby v ňom analýzy zverejňovali aj ako obce, VÚC a ich rozpočtové príspevkové organizácie, či to bolo nejak diskutované, toto by som sa chcela opýtať. A takisto sa chcem opýtať na tie sankcie, ktoré tu spomínal Ondrej Dostál. Osoby, ktoré sa dopustia priestupku nezverejnením povinne zverejňovanej analýzy. Za priestupok sa musí uložiť pokuta vo výške 5 000 až 30 000 eur a zároveň aj zákaz činnosti až na dva roky. No sú rôzne analýzy, ktoré sa vypracúvajú v rôznej hodnote, tak sa chcem spýtať, či sa to bude týkať napríklad aj analýz, ktoré stoja niekoľko stovák eur. Ďakujem pekne.
90. schôdza NR SR - 12.deň - A. dopoludnia
Dátum: 2023-05-19
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

10. Ďakujem pekne za slovo. Ja možno ešte z tohto miesta by som chcela vyzvať všetkých lyžiarov, aby nosili prilbu na kopci. Ja som lyžiarka a zažila som na kopci už toho veľa. Osobne som tiež mala zrážku s iným lyžiarom a odvtedy som si uvedomila, že tú prilbu teda predsa len začnem nosiť. Nosím ju nejakých pätnásť, šestnásť rokov. Môžem uviesť aj napríklad príklad môjho manžela, ktorý spadol tiež na kopci, udrel si hlavou o svah, prilba mu praskla. Čiže, ak by nemal tú prilbu, tak by došlo určite k úrazu. Čo sa týka detí, ja osobne odporúčam aj nosiť korytnačku na, na chránenie chrbátika, čiže sú to drobnosti, ktoré nikdy neviete, ako môžu pomôcť a môžu zabrániť mnohým zraneniam, ktoré, ktoré sa možno niekedy stávajú aj zbytočne na tých kopcoch a naozaj chcem vyzvať všetkých, aby dodržiavali Biely kódex, aby dodržiavali odstupy jeden od druhého, aby dávali pozor v nepriehľadných miestach na zjazdovkách, aby, aby chránili nielen seba, ale aj tých, čo idú najmä pred nimi, lebo ten, čo je pred vami, nevidí, čo sa deje zozadu a kto sa na vás rúti. Ďakujem pekne za slovo.
90. schôdza NR SR - 10.deň - B. popoludní
Dátum: 2023-05-17
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

146. Ďakujem pekne za slovo. Pán kolega, ty si sa vo svojej rozprave zmienil aj o sprievodcoch. Ja ti chcem len povedať, že horská sprievodcovská činnosť je zadefinovaná v zákone o Horskej záchrannej službe pod § 2g a v odseku 2 sa hovorí, že horskú sprievodcovskú činnosť môžu vykoná... môže vykonávať fyzická osoba, ktorá má platné osvedčenie o odbornej spôsobilosti na výkon horskej sprievodcovskej činnosti vydané asociáciou sprievodcov. Osvedčenie má platnosť tri roky od jeho vydania. Čiže ja by som ťa len možno v tomto chcela doplniť, že vlastne tí horskí sprievodcovia sú už zadefinovaní aj v zákone o horskej záchrannej službe.
90. schôdza NR SR - 8.deň - A. dopoludnia
Dátum: 2023-05-12
Poslanec: Mierna, Anna (-)
Druh vystúpenia: Vystúpenie s faktickou poznámkou

10. Ďakujem pekne za slovo. Áno, skutočne, tým žiadateľom sa týmto, touto zmenou zákona výrazne urýchli ten proces. Navrhovaná právna úprava umožní, aby tento proces bol dvojkolový, a to v rámci prvého kola bude postačujúce, ak žiadateľ predloží tzv. zámer s popisom projektu a až po jeho prípadnom kladnom posúdení bude žiadateľ v rámci druhého kola predkladať podrobnejšiu dokumentáciu, kde je jeho šanca na získanie podpory rádovo vyššia. Takže vítame toto urýchlenie procesu. Ja verím, že žiadatelia, najmä samosprávy, takisto sa potešia tomuto, pretože žiadatelia tomu venovali nemalé, nemalé finančné aj časové prostriedky a toto im pomôže, aby sa tento proces zrýchlil. Takže ďakujem pekne aj za faktickú poznámku a žiadam o podporu toho aj pozmeňujúceho návrhu. Ďakujem.
90. schôdza NR SR - 8.deň - A. dopoludnia
Dátum: 2023-05-12
Poslanec: Mierna, Anna (-)
Druh vystúpenia: Vystúpenie v rozprave

6. ... 587/2004 Z. z. o Environmentálnom fonde a o zmene a doplnení niektorých ďalších zákonov v znení neskorších predpisov. K návrhu zákona navrhujeme tieto zmeny a doplnenia: 1. V čl. I sa vypúšťa bod 4, 14, 17 a 21. Ostatné body sa primerane prečíslujú. 2. V čl. I bode 8 § 4 ods. 5 písmeno d) sa slová „dva týždne" nahrádzajú slovami „dva mesiace". 3. V čl. I bod 19 § 5 ods. 5 sa slovo „tretiu" nahrádza slovom „fyzickú". 4. V čl. I bode 27 sa slovo „prvej" nahrádza slovom „druhej". 5. V čl. I bod 36 znie: „36. V § 9 sa odsek 11 dopĺňa písmenami „f) až i)", ktoré znejú: „f) ktorý nemá vysporiadané finančné vzťahy so štátnym rozpočtom, g) ktorý nemá splnené povinnosti týkajúce sa úhrady daní a cla podľa osobitného predpisu, 21c) h) ktorý nemá splnené úhrady poistného na zdravotné poistenie podľa osobitného predpisu 21d) a má evidované nedoplatky na poistnom na sociálne poistenie podľa osobitného predpisu, 21e) i) ktorému bola v predchádzajúcich troch rokoch uložená pokuta za porušenie zákazu nelegálneho zamestnávania podľa osobitného predpisu. 21f) " Poznámky pod čiarou k odkazom 21c) až 21f) znejú: „ 21c) Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (prepracované znenie) (Ú. v. EÚ L 269, 10. 10. 2013) v platnom znení. 21d) § 25 ods. 5 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 221/2019 Z. z. 21e) § 170 ods. 21 zákona č. 461/2003 Z. z. o sociálnom poistení v znení neskorších predpisov. 21f) Zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov."." Koniec pozmeňovacieho návrhu. Ďakujem veľmi pekne za slovo.
90. schôdza NR SR - 8.deň - A. dopoludnia
Dátum: 2023-05-12
Poslanec: Mierna, Anna (-)
Druh vystúpenia: Vystúpenie v rozprave

6. Ďakujem pekne za slovo, pán predsedajúci. Predmetná zamýšľaná legislatívna zmena smeruje hlavne vo vzťahu k žiadateľom o podporu z prostriedkov Environmentálneho fondu, ktorými sú v prevažnej väčšine obce a mestá, pričom cieľom je zjednodušenie procesov a odbyrokratizovanie administratívnej záťaže týchto žiadateľov pri podávaní žiadostí. Vo vzťahu k dopadu na štátny rozpočet a rozpočet verejnej a územnej správy sa neočakáva žiadny negatívny dopad. Práve naopak, jedná sa o zmeny, ktoré majú byť v kladnom dopade na rozpočty žiadateľov. Všetky zamýšľané zmeny sú bez negatívneho dopadu na rozpočet Environmentálneho fondu. Súčasne možno konštatovať, že návrh zákona má priaznivý dopad na potenciálnych príjemcov podpory zo strany Environmentálneho fondu, nakoľko dochádza k čiastočnému zníženiu byrokratickej administratívnej záťaže žiadateľov o podporu, čo sa, samozrejme, prejaví aj v rovine zníženia finančných nákladov zo strany žiadateľov, a to najmä zavedením inštitútu, to znamená, že predkladaná žiadosť bude vo forme zámeru, ktorého paragrafový dopad môžeme vidieť v bodoch čl. I § 8, je to § 4 ods. 5 písm. d) v spojitosti s novelizačným bodom čl. I bod 29 a 30, je to § 9 ods. 5 a 6. Dovoľujem si predložiť pozmeňujúci a doplňujúci návrh poslancov Národnej rady Jaromíra Šíbla a Anny Miernej k návrhu zákona Národnej rady Slovenskej republiky na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov. Je to tlač 1503. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme nasledujúci pozmeňujúci a doplňujúci návrh k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 587... (Prerušenie vystúpenia predsedajúcim.) Pčolinský, Peter, podpredseda NR SR Pardon, pardon, pani poslankyňa, prosím vás, choďte na sekundu tuná za pánom z výboru. Choďte. Chýba tam jedna veta, aby to bolo okej. (Krátka pauza.)
90. schôdza NR SR - 3.deň - B. popoludní
Dátum: 2023-05-04
Poslanec: Mierna, Anna (-)
Druh vystúpenia: Vystúpenie s faktickou poznámkou

128. Ďakujem pekne za slovo, pán predsedajúci. Ďakujem ministerstvu školstva, ďakujem štátnemu tajomníkovi aj tebe, Karol, pretože tento zákon veľmi potrebujeme. Myslím si, že šport sa týka, a teda takýto šport, ktorý je organizovaný a dotuje ho štát, sa týka veľkej časti obyvateľstva. Sama tým, že som bola bývalá primátorka, viem, že vždycky šport bol pre tú mládežnícku oblasť najmä na pleciach samosprávy. Tak vítam tento zákon, ďakujem, som veľmi rada, že sa zvyšuje transparentnosť, že tam bude daná nad tým kontrola a že teda budeme to môcť viacej kontrolovať, pretože vieme, ako boli predtým tie toky neprehľadné. Takže ďakujem vám všetkým a podporím určite tento zákon.
90. schôdza NR SR - 3.deň - A. dopoludnia
Dátum: 2023-05-04
Poslanec: Mierna, Anna (-)
Druh vystúpenia: Vystúpenie

87. Ďakujem veľmi pekne za slovo, pán predsedajúci. Vážené kolegyne, kolegovia, vzhľadom na tú prebiehajúcu rozpravu, ktorú tu máme, a vzhľadom na tie argumenty, ktoré sme mali aj z jednej, aj z druhej strany, ja by som veľmi bola rada, určite aj vy všetci, aby sme prijali zákon, ktorý bude pre občanov čistý, jasný, transparentný. Vieme o tom, že teda táto legislatíva v minulom volebnom období bola, nebola vôbec prijatá. Áno, bol to veľmi dlhý a náročný proces a, tak ako tu bolo spomenuté, po viac ako päťdesiatich rokoch sme to menili. Preto by som bola veľmi rada, že keby, keďže nebolo dodržané ani uznesenie vlády a zazneli tu tieto argumenty, keby predkladateľka zákona zobrala ten, teda predkladatelia zobrali návrh na dopracovanie v zmysle § 73 ods. 3 zákona a odsek a) o rokovacom poriadku. Ďakujem pekne.